คือแม่โดนแมลงกัดที่คอแล้วเกิดอาการบวมแล้วเป็นก้อนแข็งๆสองวันต่อมายังมีรอยไหม้อยู่และรู้สึกออกร้อนที่รอยไหม้พอจะทราบวิธีการรักษาไหมคะ?
สวัสดีค่ะ จากที่เล่ามา ยังไม่สามารถสรุปสาเหตุที่ชัดเจนได้ค่ะ แมลงที่ทำให้ผิวหนังมีรอยไหม้ได้ อาจเป็นตัวแมลงที่เรียกว่า ด้วงก้นกระดกค่ะ ซึ่งลักษณะรอยโรคจะเป็นรอยแดง แล้วต่อมามีตุ่มน้ำพอง มีอาการแสบร้อนได้ แต่หากเป็นก้อนแข็ง อาจต้องรับการตรวจดูรอยโรคก่อนนะคะ ว่า เป็นรอยโรคจากสาเหตุใดแนะนำ พาแม่ไปพบแพทย์เพื่อตรวจวินิจฉัยโรคและรับการรักษาอย่างเหมาะสมค่ะ